Stručnjacima sa sveučilišta u Buenos Airesu kažu da miševi ne bi zamijenili drogu za hranu, a čak i da jesu u skladištu bi se pronašlo puno uginulih miševa.

Osmorica argentinskih policajaca dobila su otkaz jer su za nestalu drogu optužili miševe, piše u četvrtak BBC.

Istražitelji su otkrili da 540 kg marihuane nedostaje iz policijskog skladišta u Pilaru, sjeverozapadnom predgrađu Buenos Airesa.

Sadržaj se nastavlja...

Bivši zapovjednik gradske policije Javier Specia i kolege policajci rekli su na sudu da su drogu "pojeli miševi".

No, svjedoci forenzičari sumnjaju u tu priču, jer bi miševi sigurno uginuli da su se marihuanom poslužili kao hranom.

Glasnogovornik suca Adriana Gonzaleza Charvaya rekao je da, prema stručnjacima sa sveučilišta u Buenos Airesu, "miševi ne bi zamijenili drogu za hranu", a čak i da jesu "u skladištu bi se pronašlo puno uginulih miševa".

Policajci će iskaz pred sudom dati 4. svibnja.